cyanic-selkie/wikianc huggingface dataset:
Οργανισμός Εξαγωγών Αραβικών Πετρελαιοπαραγωγών Χωρών
Οργανωτική δομή
Ο οργανισμός αποτελείται από το Συμβούλιο Υπουργών που έχει την ανώτατη εξουσία στο Εκτελεστικό Γραφείο, τη Γενική Γραμματεία και το Δικαστήριο. Το Συμβούλιο των Υπουργών συγκροτείται από τον υπουργό πετρελαίου κάθε κράτους μέλους και συνεργάζονται για να χαράξουν τη γενική πολιτική και να εξασφαλίσουν ότι οι στόχοι και οι δράσεις του οργανισμού επιτυγχάνονται και εφαρμόζονται. Το Εκτελεστικό Γραφείο επικουρεί το Συμβούλιο των Υπουργών συνεδριάζοντας τουλάχιστον τρεις φορές το χρόνο για την αναθεώρηση του προϋπολογισμού, την έγκριση των κανονισμών προσωπικού και την ανάπτυξη ημερήσιας διάταξης για το Υπουργικό Συμβούλιο ανάλογα με τις αναλύσεις των δραστηριοτήτων του οργανισμού. Ένας ανώτερος υπάλληλος από κάθε κράτος μέλος υπηρετεί στο Εκτελεστικό Γραφείο. Η Γενική Γραμματεία αποτελείται από το Γραφείο του Γενικού Γραμματέα, καθώς και από τέσσερα τμήματα: Οικονομικών και Διοικητικών Υποθέσεων, Πληροφορίες και Βιβλιοθήκη, Οικονομικά; και Τεχνικών Υποθέσεων. Το Τμήμα Οικονομικών Επιστημών και το Τμήμα Τεχνικών Υποθέσεων αποτελούν το Αραβικό Κέντρο Ενεργειακών Μελετών που ιδρύθηκε το 1983. Το δικαστικό δικαστήριο μετριάζει τις διαφορές μεταξύ των κρατών μελών. ερμηνείες της συμφωνίας του ΟΕΑΠΧ· διαφορές με εταιρεία πετρελαιοειδών που δραστηριοποιείται στην επικράτεια των κρατών μελών της και οτιδήποτε άλλο εμπίπτει στη δικαιοδοσία του ΟΕΑΠΧ ή που το Υπουργικό Συμβούλιο υποβάλλει στο δικαστήριο. Το δικαστικό δικαστήριο πρέπει να αποτελείται άνισα από τουλάχιστον επτά και όχι περισσότερους από έντεκα δικαστές από αραβικές χώρες. Οι αποφάσεις του δικαστηρίου είναι οριστικές και δεσμευτικές και θα είναι εκτελεστές στην επικράτεια των μελών που κατοικούν.
Χώρες μέλη
Από τον Δεκέμβριο του 2020, ο ΟΕΑΠΧ έχει 11 χώρες μέλη, 6 από τις οποίες είναι επίσης μέλη του ΟΠΕΚ :
Εξωτερικοί σύνδεσμοι
Κατηγορία:Διακυβερνητικοί οργανισμοί Κατηγορία:Πετρελαϊκή πολιτική Κατηγορία:Διεθνείς σχέσεις της Τυνησίας Κατηγορία:Διεθνείς σχέσεις της Συρίας Κατηγορία:Διεθνείς σχέσεις της Λιβύης Κατηγορία:Διεθνείς σχέσεις της Αιγύπτου Κατηγορία:Διεθνείς σχέσεις της Αλγερίας Κατηγορία:Διεθνείς σχέσεις του Μπαχρέιν Κατηγορία:Διεθνείς σχέσεις του Ιράκ Κατηγορία:Διεθνείς σχέσεις του Κουβέιτ Κατηγορία:Διεθνείς σχέσεις του Κατάρ Κατηγορία:Διεθνείς σχέσεις της Σαουδικής Αραβίας Κατηγορία:Διεθνείς σχέσεις των Ηνωμένων Αραβικών Εμιράτων
Η χιονοθύελλα (Πούσκιν)
Η χιονοθύελλα (ρωσικός τίτλος: Мете́ль) είναι διήγημα του Αλεξάντρ Πούσκιν που γράφτηκε το φθινόπωρο του 1830 στο κτήμα του συγγραφέα στο Μπολντίνο και δημοσιεύτηκε το 1831 στη συλλογή Οι ιστορίες του αείμνηστου Ιβάν Πέτροβιτς Μπέλκιν.
Δύο νεαροί ερωτευμένοι αποφασίζουν να παντρευτούν κρυφά, ωστόσο στο δρόμο για την εκκλησία μια χιονοθύελλα τους εμποδίζει να εκπληρώσουν τα σχέδιά τους καθώς συμβαίνουν εντελώς απροσδόκητα γεγονότα με απρόβλεπτες συνέπειες.
Υπόθεση
Η έναρξη της δράσης χρονολογείται το 1811. Η Μαρία Γαβρίλοβνα, 17χρονη κόρη πλούσιου ευγενή γαιοκτήμονα στο χωριό Νεναράντοβο, «μεγάλωσε με γαλλικά μυθιστορήματα και κατά συνέπεια ήταν ερωτευμένη». Ο αγαπημένος της είναι ο φτωχός αξιωματικός Βλαντιμίρ Νικολάγιεβιτς αλλά οι γονείς της αποδοκιμάζουν τη σχέση, η οποία συνεχίζεται και τον χειμώνα μέσω αλληλογραφίας. Τελικά αποφασίζουν να παντρευτούν κρυφά και μετά να ριχτούν στα πόδια των γονιών της για να ζητήσουν συγχώρεση.
Το σχέδιο ήταν να φύγει η Μαρία στη μέση μιας χειμωνιάτικης νύχτας και να φθάσει με το έλκηθρο στην εκκλησία ενός γειτονικού χωριού, όπου θα τη συναντούσε ο αγαπημένος της για το γάμο. Το επίμαχο βράδυ μαινόταν χιονοθύελλα, αλλά η κοπέλα κατάφερε να φτάσει στην εκκλησία. Ο Βλαντιμίρ, όμως, οδηγώντας μόνος, έπεσε στην ισχυρή χιονοθύελλα, έχασε το δρόμο του και όταν έφθασε στην εκκλησία με πολλές ώρες καθυστέρηση δεν τη βρήκε εκεί.
Το επόμενο πρωί, η Μαρία βρέθηκε πάλι στο σπίτι της σαν να μην είχε συμβεί τίποτε, αλλά πολύ άρρωστη. Σε ένα πυρετώδες παραλήρημα, είπε αρκετά για να καταλάβει η μητέρα της ότι ήταν απελπιστικά ερωτευμένη με τον νεαρό αξιωματικό. Οι γονείς της, αποφάσισαν να δώσουν την άδειά τους για τον γάμο. Όταν όμως έγραψαν για να ενημερώσουν τον αξιωματικό, η απάντησή του ήταν σχεδόν ασυνάρτητη. Σε ένα μισότρελο γράμμα τους παρακάλεσε να τον συγχωρέσουν, συμπληρώνοντας ότι δεν θα πατούσε ποτέ το πόδι του στο σπίτι τους και ότι η μόνη του ελπίδα ήταν ο θάνατος. Έφυγε για τον στρατό (ήταν τώρα το 1812, όταν ο Ναπολέων άρχισε τη γαλλική εισβολή στη Ρωσία), τραυματίστηκε στη μάχη του Μποροντίνο και πέθανε.
Εν τω μεταξύ, ο πατέρας της Μαρίας πέθανε, αφήνοντάς την την πιο πλούσια νεαρή στην περιοχή της. Οι μνηστήρες πίεζαν για το χέρι της, αλλά εκείνη απέρριπτε τις προτάσεις. Έμοιαζε να ζει μόνο με τη μνήμη της χαμένης της αγάπης.
Τρία χρόνια αργότερα, γνώρισε έναν συνταγματάρχη των Ουσάρων, τον 26χρονο Μπουρμίν, ο οποίος ήρθε να αναρρώσει στο κοντινό κτήμα του. Ο Μπουρμίν ήταν ένας όμορφος άντρας που κάποτε είχε τη φήμη του διαβόητου γλετζέ, αλλά τώρα ήταν ήσυχος και σεμνός. Οι δυο τους ανέπτυξαν μια ζεστή φιλία και η Μαρία απορούσε που δεν της έκανε ερωτική εξομολόγηση ή επίσημη πρόταση. Τελικά έσπασε τη σιωπή του και της εξομολογήθηκε ότι την αγαπούσε με πάθος αλλά δεν μπορούσε να ελπίζει σε καμία ευτυχία μαζί της γιατί ήταν ήδη παντρεμένος, είχε παντρευτεί πριν τέσσερα χρόνια, με μια γυναίκα που δεν γνωρίζει και δεν μπορεί να ξαναβρεί.
Στην έκπληκτη Μάσα, εξηγεί ότι, τον χειμώνα του 1812, προσπαθώντας να φθάσει στο σύνταγμά του, έπεσε σε μια τρομερή χιονοθύελλα και χάθηκε σε μια άγνωστη περιοχή. Βλέποντας ένα φως μακριά, πλησίασε και βρέθηκε σε μια εκκλησία όπου κάποιοι του φώναξαν να σπεύσει, του είπαν ότι η νύφη λιποθύμησε. Μέσα στην εκκλησία, ο παπάς τον ρώτησε αν ήταν έτοιμος να αρχίσουν το μυστήριο. Ο Μπουρμίν, βλέποντας την όμορφη νύφη, αποφάσισε για αστείο να δεχθεί. Η εκκλησία ήταν σκοτεινή, φωτιζόταν μόνο από μερικά κεριά. Όταν, στο τέλος, του είπαν να φιλήσει τη νύφη, που είχε πια συνέλθει, εκείνη κατάλαβε ότι δεν ήταν ο αγαπημένος της και λιποθύμησε πάλι. Καθώς οι μάρτυρες τον κοιτούσαν τρομαγμένοι, έτρεξε έξω και έφυγε.
Εξηγεί στη Μαρία ότι δεν γνωρίζει ούτε το όνομα του χωριού όπου παντρεύτηκε ή ποια μπορεί να ήταν η νύφη. Η ιστορία τελειώνει τα λόγια της Μαρίας: «Θεέ μου, Θεέ μου! Λοιπόν ήσουν εσύ! Και δεν με αναγνωρίζεις;» Ο Μπουρμίν «χλόμιασε και ρίχτηκε στα πόδια της».
Ύφος
Ο Πούσκιν σ'αυτό το διήγημα παρωδεί κλασικά θέματα της γοτθικής μυθοπλασίας, όπως παρουσιάζονταν σε δημοφιλή έργα της εποχής, όπως το γερμανικό ποίημα Λενόρα ή η Σβετλάνα του Βασίλι Ζουκόφσκι. Και στα δύο αφηγηματικά ποιήματα, η κοπέλα ονειρεύεται και φαντάζεται ότι ζει με τον νεκρό αγαπημένο της. Ο Πούσκιν διακωμωδεί αυτήν την ιδέα παρουσιάζοντας τη Μαρία στην ίδια κατάσταση. Ωστόσο, λόγω τυχαίων και απρόβλεπτων περιστάσεων, η ηρωίδα του είναι παντρεμένη με τον ζωντανό εραστή της. Ο Πούσκιν μιμείται το ύφος αυτών των έργων, αλλά το αναδημιουργεί μέσα από μια σειρά ρεαλιστικών γεγονότων.
Διασκευή
Το 1964 ιστορία διασκευάστηκε σε ταινία από τον σκηνοθέτη Vladimir Basov. Η μουσική της ταινίας ήταν του Georgy Sviridov, ο οποίος αργότερα την τροποποίησε σε μια ομώνυμη μουσική σουίτα.
Παραπομπές
Κατηγορία:Έργα του Αλεξάντρ Πούσκιν
Βόκχορις
Ο Μανέθων είναι η πηγή για δύο γεγονότα της βασιλείας του Βόκχορι. Το πρώτο είναι η ιστορία ότι ένα πρόβατο είπε την προφητεία ότι η αρχαία Αίγυπτος και κατακτιόνταν από τους Ασσύριους, μια ιστορία που κατόπιν επανέλαβαν κλασσικοί ιστορικοί όπως ο Κλαύδιος Αιλιανός (De Natura Animalis 12.3). Η δεύτερη είναι ότι το Βόκχορι αιχμαλώτισε Σαμπακά, ένας βασιλιάς της Εικοστής πέμπτης δυναστείας Φαραώ, ο οποίος εκτέλεσε το Βόκχορι με το να τον κάψει ζωντανό. Βασιλιάς του Κουσιτικού Βασιλείου, ο Σαμπακά επέκτεινε την εξουσία του σε όλη την Αίγυπτο, η οποία ήταν διχασμένη από τη Εικοστή πρώτη Δυναστεία.
Ο Διόδωρος Σικελιώτης γράφοντας περίπου τρεις αιώνες μετά τον Μανέθωνα, προσθέτει κάποιες διαφορετικές λεπτομέρειες. Γράφει ότι παρόλο που ο Βόκχορις ήταν "άξιος περιφρόνησης στην εμφάνιση", ήταν πιο σοφός από τους προκατόχους του(1.65). Οι Αιγύπτιοι του απέδιδαν έναν νόμο που αφορούσε τα συμβόλαια, που παρείχε έναν τρόπο απαλλαγής από χρέη όταν δεν είχε υπογραφεί ομόλογο. Αυτός ο τρόπος ακολουθήθηκε ως και την εποχή του Διόδωρου (1.79). Για αυτό και άλλες πράξεις, ο Διόδωρος κατάταξε το Βόκχορι στους έξι πιο σημαντικούς νομοθέτες της αρχαίας Αιγύπτου. Για έναν βασιλίσκο που είχε για σύντομο χρονικό διάστημα υπό τον έλεγχό του το Δέλτα του Νείλου, αυτή είναι μια μη αναμενόμενη εξέχουσα κατάταξη: "Ήταν μια επιλογή έκπληξη", παρατηρεί ο Robin Lane Fox, "Ίσως κάποιοι Έλληνες, άγνωστοι σ’ εμάς, είχαν κάνει συμφωνίες μαζί του. Από τη βασιλεία του έχουμε σκαραβαίους-σφραγίδες που φέρουν το Αιγυπτιακό του όνομα, μία από τις οποίες σφραγίδες βρέθηκε σε Ελληνικό τάφο στην Ίσκια κοντά στον Κόλπο της Νάπολης.". Η Ίσκια ήτνα η πρωιμότερη από της ελληνικές αποικίες του 8ου αιώνα στην Ιταλία.
Ο Ρωμαίος ιστορικός Τάκιτος αναφέρει ότι πολλοί Έλληνες και Ρωμαίοι συγγραφείς πίστευαν ότι είχε παίξει ρόλο στις αρχές του Ιουδαϊκού έθνους
Παρά την σημασία που υπονοείται από αυτούς τους συγγραφείς, επιβίωσαν λίγες σύγχρονες της εποχής του αναφορές για τον Βόκχορι. Η σπουδαιότερη επιγραφή της βασιλείας του αφορά το θάνατο και την ταφή ενός ιερού ταύρου Άπι κατά τον 5ο και 6ο χρόνο της βασιλείας του. Η υπόμνηση είναι κάποιες στήλες που ανακάλυψε ο Ογίστ Μαριέτ ενώ έκανε ανασκαφές στο Σεράπειο στη Σακκάρα. Ο Σαμπακά εκθρόνισε και εκτέλεσε τον Βόκχορι με το να τον κάψει ζωντανό, και έθαψε τον Ταύρο Άπι στο δικό του δεύτερο έτος (720 π.Χ.) ενώ εκστράτευε στην Κάτω Αίγυπτο. Το γεγονός αυτό έθεσε τέλος στην βραχύβια 24η Δυναστεία, ως πιθανό ανταγωνιστή στην Νουβική 25η Δυναστεία.
Μαζαφούμι Αρίμα
Ο Μαζαφούμι Αρίμα (有馬正文 Αρίμα Μαζαφούμι) (25 Σεπτεμβρίου 1895 - 15 Οκτωβρίου 1944) ήταν Ιάπωνας ναύαρχος του Αυτοκρατορικού ιαπωνικού ναυτικού στον Β΄ Παγκόσμιο Πόλεμο. Με την αυτοθυσία του, την ημέρα του θανάτου του, προκάλεσε μεγάλο ενθουσιασμό και γενικό θαυμασμό, στη χώρα του όπου και κατέστη "πρότυπο" μελλοντικών κατορθωμάτων των καμικάζε.
Βόκχορις
Εξωτερικοί σύνδεσμοι
Κατηγορία:Φαραώ της 24ης Αιγυπτιακής Δυναστείας
Μαζαφούμι Αρίμα
Βιογραφία
Ο Αρίμα γεννήθηκε στη σημερινή πόλη Μιόκι, του νομού Καγκοσίμα. Φοίτησε στην αυτοκρατορική ναυτική ακαδημία της Ετατζίμα, επί της ομώνυμης νήσου το 1915. Εξήλθε από τη Σχολή ως Σημαιοφόρος, όπου και τοποθετήθηκε στο θωρηκτό "Σικισίμα". Στη συνέχεια με το βαθμό του ανθυποπλοιάρχου και υποπλοιάρχου υπηρέτησε σε πολλούς τύπους πολεμικών πλοίωνλ όπως καταδρομικά, αντιτορπιλικά κ.λπ. Ολοκληρώνοντας τις σπουδές του στη Ναυτική Σχολή Πολέμου το 1928 προήχθη στο βαθμό του πλωτάρχη, αναλμβάνοντας στη συνέχεια καθήκοντα διευθυντή πυροβολικού στο θωρηκτό Αρούνα και στη συνέχεια στο Ασάμα. Τον Δεκέμβριο του 1937 προήχθη στον βαθμό του πλοιάρχου.
Την περίοδο 1938-1942 και με το ξέσπασμα του Β' Π.Π. υπήρξε επιθεωρητής διαφόρων βάσεων της αεροπορίας του αυτοκρατορικού ναυτικού μέχρι που ανέλαβε κυβερνήτης του αεροπλανοφόρου "Σοκάκου" (Μάιος του 1942) με το οποίο πήρε μέρος σε πολλές καταλήψεις και ναυμαχίες που ακολούθησαν εκείνης της περιόδου. Στις 1 Μαΐου του 1943 προήχθη υποναύαρχος και τον Απρίλιο του 1944 ορίστηκε διοικητής του 26ου αεροπορικού στολίσκου, του 1ου αεροπορικού στόλου του αυτοκρατορικού ναυτικού, που είχε έδρα στη βάση Μαμπαλακάτ στη νήσο Λουσόν των Φιλιππίνων.
Αυτοθυσία του Αρίμα
Στις 15 Οκτωβρίου του 1944, μετά εντοπισμό, ανατολικά της Λουσόν, πλοίων της αμερικανικής ναυτικής μοίρας, του "Task Group 38/4, που τελούσε υπό τον Αμερικανό ναύαρχο Ραλφ Ντάβισον, ο υποναύαρχος Αρίμα, έχοντας προηγουμένως εγκριθεί αίτημά του για κοινή αποστολή αεροπορίας ναυτικού και στρατού ηγήθηκε αυτοβούλως του δευτέρου κύματος της αεροπορικής προσβολής που αποτελούσαν 13 βομβαρδιστικά "Σουϊσέι", 16 καταδιωκτικά τύπου "Ζερό" και 70 καταδιωκτικά του στρατού.
Φθάνοντας το απόγευμα της ίδιας ημέρας στο πεδίο της κόλασης, όλα έδειχναν πως οι Αμερικανοί είχαν εντοπίσει την προσέγγισή τους και ήταν πανέτοιμοι. Βλέποντας ο Αρίμα την αδυναμία της προσβολής από το τεράστιο φράγμα πυρός των αντιαεροπορικών των αμερικανικών πλοίων και τη σαφή υπεροχή των αεροσκαφών του εχθρού, παίρνοντας ύψος συνέχισε την πορεία του μέσα στα σύννεφα. Κάνοντας ελιγμούς και διαπιστώνοντας ότι βρίσκεται ακριβώς πάνω από τον μεγάλο στόχο που είχε προηγουμένως επιλέξει, επιχείρησε κάθετη εφόρμηση και συνετρίβη επ΄ αυτού. Μια τεράστια κοκκινο-πορτοκαλί λάμψη και ένα πυκνό σύννεφο καπνού υψώθηκε πάνω από τη γέφυρα του νεότευκτου αεροπλανοφόρου "Φράγκλιν". Οι Ιάπωνες πιλότοι που είχαν ξεφύγει την καταδίωξη των Αμερικανών παρακολουθούν έκπληκτοι την "υπέρτατη θυσία" του διοικητή τους, αλλά και τις εκρήξεις που ακολούθησαν στο αεροπλανοφόρο από τη φωτιά και τις βόμβες που μετέφερε το βομβαρδιστικό και που φέρονταν να έπληξαν κάποια μικρή αποθήκη πυρομαχικών. Αν και οι ομάδες πυρόσβεσης κατάφεραν τελικά να σώσουν το πλοίο τούτο είχε υποστεί μεγάλη ζημιά παίρνοντας κλίση η αποκατάσταση της οποίας το κράτησε για κάποιο διάστημα εκτός μάχης.
Το γεγονός μεταφερόμενο από στόμα σε στόμα έγινε γνωστό το ίδιο βράδυ στο Τόκιο, όπου και έπαιξε σημαντικό ρόλο στις αποφάσεις των αμέσως επόμενων ημερών.
Ο Αρίμα μεταθανάτια προήχθη σε αντιναύαρχο. Ο τάφος του βρίσκεται στη γενέτειρά του Μιόκι, στη Καγκοσίμα.
Μιροκλής Μεδιολάνων
Ο Μιροκλής ή Μεροκλής ήταν ο έκτος επίσκοπος Μεδιολάνων, περίπου πριν από το 313 έως το 316. Τιμάται από την Καθολική Εκκλησία ως Άγιος στις 3 Δεκεμβρίου.
Βιογραφία
Εξελέγη επίσκοπος Μεδιολάνων πριν από το 313 και η θητεία του διήρκεσε μέχρι το 316 περίπου. Ίσως γεννήθηκε σε οικογένεια της Παβίας, στην οποία θα γεννηθεί και ο Επιφάνιος. Κατά την θητεία του εξεδόθη το Έδικτο των Μεδιολάνων που διακήρυξε τη θρησκευτική ανοχή στη Ρωμαϊκή Αυτοκρατορία. Μετά το Διάταγμα ο Μιροκλής ξεκίνησε την ανέγερση της βασιλικής που ήταν ο πρώτος καθεδρικός ναός της πόλης και που τοποθετείτε στην περιοχή που σήμερα καταλαμβάνει ο σημερινός Καθεδρικός Ναός του Μιλάνου.
Πηγές καταγράφουν την παρουσία του Μιροκλή στη σύνοδο του Λατερανού που πραγματοποιήθηκε τον Οκτώβριο του 313 στη Ρώμη υπό τον Πάπα Μιλτιάδη, η οποία καταδίκασε τον Δονατισμό. Ο Μιροκλής συμμετείχε επίσης στην ακόλουθη σύνοδο όλων των δυτικών επισκόπων που πραγματοποιήθηκε στην Αρλ την 1η Αυγούστου 314, η οποία επιβεβαίωσε την καταδίκη του Δονάτου και αποφάνθηκε για το κανονικό δίκαιο.
Ο Μιροκλής ίδρυσε επίσης την εκκλησία του Αγίου Βιτόριο Κόρπο προς τιμήν του αγίου Βίκτωρ Μαύρου, ο οποίος μαρτύρησε κατά τη βασιλεία του αυτοκράτορα Διοκλητιανού το 303.
Ο Μιροκλής πέθανε στις 30 Νοεμβρίου του 316 περίπου και η εορτή του ορίστηκε στις 3 Δεκεμβρίου. Ετάφη στην εκκλησία του Αγίου Βιτόριο Κόρπο στο Μιλάνο.
Παραπομπές
Κατηγορία:Επίσκοποι και Αρχιεπίσκοποι Μιλάνου Κατηγορία:Επίσκοποι του 4ου αιώνα Κατηγορία:Άγιοι της Ρωμαιοκαθολικής Εκκλησίας
Σομπεκχοτέπ Β΄
Στοιχεία
Ο Σομπεκχοτέπ εμφανίζεται στην Λίστα των Βασιλέων του Καρνάκ Κχαανκχρέ. Υπάρχη επίσης ένα όνομα Σομπεκ[χοτε]πρε στην στήλη 6, γραμμή 15 της Λίστας Βασιλέων του Τορίνο, το οποίο θα μπορούσε να είναι ο Σομπεκχοτέπ Α΄. Όμως αυτή η ταύτιση δεν είναι σίγουρη, και η χρονολογική θέση του Σομπεκχοτέπ Α΄ μέσα στην 13η Δυναστεία είναι θέμα διαμάχης. Σύγχρονες τις εποχής του μαρτυρίες αποτελούν ανάγλυφα από ένα ναΐσκο που κάποτε έστεκε στην Άβυδο, και ένα θραύσμα από επίγραφη στήλη. Παραπέρα, το όνομα Κχαανκχρέ Σομπεκχοτέπ εμφανίζεται σε μια επιγραφή σε βάθρο αγάλματος από γρανίτη που ανήκε στη συλλογή Amherst, και από το 1982 βρίσκεται στο Βρετανικό Μουσείο (έκθεμα BM 69497). Το πιθανότερο είναι ότι η βασιλεία του ήταν σύντομη, μεταξύ τρία και τεσσεράμισι χρόνια.
Ταυτότητα
Ο Ryholt αναφέρει ότι ο Σομπεκχοτέπ Α΄ μπορεί να είναι ο ίδιος με τον Σομπεκχοτέπ Β΄, ο οποίος αναφέρεται μόνο ως Σομπεκχοτέπ στη Λίστα των Βασιλέων του Τορίνο. Άλλοι, όπως ο Dodson, θεωρούν ότι ο Κχαανκχρέ Σομπεκχοτέπ Β΄ και ο Σεκχεμρέ Κχουταουΐ Σομπεκχοτέπ Α΄ ως δύο διαφορετικούς ηγεμόνες της 13ης Δυναστείας, ενώ ο Bierbrier καταγράφει τον Κχαανκχρέ Σομπεκχοτέπ Α΄ως Σεκχεμρέ Κχουταουΐ Σομπεκχοτέπ Β΄.
Παραπομπές
Κατηγορία:Φαραώ
Μπεϊτζίνγκ Ντακς
Η Μπεϊτζίνγκ Σουγκάνγκ Ντακς (Beijing Ducks, απλοποιημένα κινέζικα:北京鸭首钢俱乐部篮球队), επίσης γνωστή ως Μπεϊτζίνγκ Σουγκάνγκ ή Μπεϊτζίνγκ Ντακς, είναι κινεζικός επαγγελματικός σύλλογος καλαθοσφαίρισης με έδρα το Πεκίνο, η οποία αγωνίζεται στον Βόρειο Όμιλο του Πρωταθλήματος Καλαθοσφαίρισης Κίνας. Η Shougang Group είναι ο χορηγός της ομάδας, ενώ η μασκότ είναι μία πάπια.
Η ομάδα ήταν παλαιότερα γνωστή ως Μπεϊτζίνγκ Τζινγιού Ντακς ή Μπεϊτζίνγκ Τζινγιού (北京 金 隅). Η αλλαγή ονόματος οφείλεται σε αλλαγή στη χορηγία. Ο σύλλογος δεν πρέπει να συγχέεται με την Μπεϊτζίνγκ Ολίμπιανς, ένα διαφορετικό σύλλογο, ο οποίος ιδρύθηκε το 1955.
Για τουλάχιστον ένα μέρος της σεζόν 2003-04, η Ντακς ήταν γνωστή ως Μπεϊτζίνγκ Γουανφένγκ Αότε (Beijing Wanfeng Aote, 北京 万丰 奥特). Τα δικαιώματα ονοματοδοσίας στη συνέχεια αναλήφθηκαν από την «Beijing Jinyu Group Co., Ltd.», έναν όμιλο υλικών κατασκευής στην Κίνα.
Ιστορία
μικρογραφία| Η Μπεϊτζίνγκ Ντακς εναντίον της [[Σιντζιάνγκ Φλάινγκ Τάιγκερς στην Αρένα Γούκεσονγκ. ]] Η Μπεϊτζίνγκ Ντακς αρχικά σχηματίστηκε ως ομάδα καλαθοσφαίρισης ανδρών του Πεκίνου το 1956. Τον Οκτώβριο του ίδιου έτους, η σεζόν του Εθνικού Πρωταθλήματος πραγματοποιήθηκε στην Τσονγκτσίνγκ. Ο σύλλογος του Πεκίνου, με μόλις 7 εγγεγραμμένους παίκτες στο ρόστερ του, κέρδισε το εθνικό πρωτάθλημα. Η ομάδα κατάφερε να τερματίσει στην τρίτη θέση του πρωταθλήματος, στη διοργάνωση που πραγματοποιήθηκε στη Χανγκτσόου το 1961.
Το 1988, ο σύλλογος χρηματοδοτήθηκε για πρώτη φορά από την εταιρία Shougang Group και μετονομάστηκε σε Μπεϊτζίνγκ Σουγκάνγκ. Όταν πάπια επιβεβαιώθηκε ως μασκότ της ομάδας το 1995, ο σύλλογος συμμετείχε στην εναρκτήρια περίοδο της CBA ως Ομάδα Καλαθοσφαίρισης Μπεϊτζίνγκ Σουγκάνγκ Ντακς. Τον Οκτώβριο του 1997, η εταιρία Shougang αποφάσισε να προωθήσει εκ νέου με την ονομασία Μπεϊτζίνγκ Σουγκάνγκ, σε μια, τελικά, άκαρπη προσπάθεια να δώσει στο εταιρικό όνομα μεγαλύτερη λαϊκή απήχηση από τη μασκότ.
Ο σύλλογος είχε ένα τρομερό δίδυμο φόργουορντ στις πρώτες μέρες της CBA, με τον Μένγκε Μπατίρ, ο οποίος έκανε το ντεμπούτο του για τη Μπεϊτζίνγκ σε ηλικία 18 ετών και τον Σάο Τάο, ο οποίος τότε θεωρήθηκε ως ένα από τους κορυφαίους Κινέζους σέντερ. Οι δύο τους βοήθησαν την Ντακς να τερματίσει στην τρίτη θέση στην πρώτη σεζόν της ομάδας στη CBA.
Κατά τη διάρκεια της σεζόν 2004-2005, η Ντακς τερμάτισε στη δεύτερη θέση του Βόρειου Όμιλου, αλλά έχασε στους προημιτελικούς των Πλέι οφ από τη Μπαγί Ρόκετς του Νοτίου Ομίλου. Το 2008, η ομάδα επισκέφθηκε τις Ηνωμένες Πολιτείες, προπονήθηκε στο Πανεπιστήμιο του Μαρκέτ και στη Σχολή Μηχανικών του Μιλγουόκι στο Ουισκόνσιν, καθώς και επισκέφθηκε τη Φιλαδέλφεια, το Μάντισον και το Γιουτζίν.
Η Μπεϊτζίνγκ ξεκίνησε τη σεζόν 2011-12 με 13 συνεχόμενες νίκες και τελικά τερμάτισε δεύτερη στην κανονική περίοδο. Η ομάδα έπειτα προχώρησε στους πρώτους της Τελικούς στη CBA, σε μεγάλο βαθμό χάρη στον πρώην NBA All-Star Στέφον Μάρμπουρι. Κέρδισε τον πρώτο της τίτλο CBA, κερδίζοντας την σειρά εναντίον της Γκουανγκντόνγκ Σάουθερν Τάιγκερς με 4-1. Η Ντακς έγινε η πρώτη ομάδα της CBA που κερδίσει τον τίτλο χωρίς προηγουμένως να έχει ξανασυμμετάσχει στους Τελικούς της CBA, καθώς ο τέταρτο διαφορετικός σύλλογος που κέρδισε το πρωτάθλημα.
Αφού αποκλείστηκε στους ημιτελικούς των πλέι οφ της σεζόν 2012-13, η Μπεϊτζίνγκ επέστρεψε στους Τελικούς τη σεζόν 2013-14 και κέρδισε το δεύτερο τρόπαιο της. Η Ντακς κέρδισε ξανά το πρωτάθλημα τη σεζόν 2014-15,κατακτώντας τον τρίτο τίτλο σε τέσσερα χρόνια.
Μελουζίνη
εναλλ.=|μικρογραφία|320x320εσ|Η Μελουζίνη σε βιτρώ της εκκλησίας Σαιν-Συλπίς στη Φουζέρ Η Μελουζίνη (γαλλικά: Mélusine ) είναι ένα πρόσωπο της ευρωπαϊκής λαογραφίας και μυθολογίας, μια νεράιδα, ένα θηλυκό πνεύμα των υδάτων και των πηγών. Συνήθως απεικονίζεται ως μια γυναίκα που είναι ερπετό ή ψάρι από τη μέση κάτω (σαν γοργόνα). Επίσης, στις λαϊκές και ιπποτικές ιστορίες του Μεσαίωνα μερικές φορές απεικονίζεται με φτερά, δύο ουρές ή και τα δύο.
Ο μύθος της συνδέεται ιδιαίτερα με τις βόρειες και δυτικές περιοχές της Γαλλίας, το Λουξεμβούργο και την Ολλανδία.
Θεωρείται η μυθική πρόγονος του Οίκου των Λουζινιάν.
Πριγκίπισσα της Σκωτίας
Ο μύθος λέει ότι η Mελυζίν ήταν μια από τις τρεις κόρες του Ελίνα, βασιλιά της Σκωτίας (Άλμπα την εποχή εκείνη) και της νεράιδας Πρεσίν. Ο Ελίνας παράβλεψε την υπόσχεση που είχε δώσει στη γυναίκα του να μην την κοιτάξει την ώρα που έφερνε στον κόσμο τα παιδιά του. Για να τον τιμωρήσει, η Μελουζίνη φυλάκισε τον πατέρα της σ’ ένα βουνό με τη βοήθεια των αδελφών της. Όμως, η μητέρα της την καταδίκασε να μεταμορφώνεται σε ερπετό από τη μέση και κάτω κάθε Σάββατο. Αν όμως η Μελουζίνη συναντούσε έναν άνδρα που θα δεχόταν να την παντρευτεί, χωρίς να την κοιτάζει τα Σάββατα, θα μπορούσε να έχει μια ομαλή ζωή. Στην περίπτωση όμως που αυτός παραβίαζε αυτόν τον κανόνα, τότε η Μελουζίνη θα μεταμορφωνόταν σε ιπτάμενο δράκο για πάντα.
Ο οίκος των Λουζινιάν
Ο συνάντηση με τον Ραϊμοντέν εναλλ.=|μικρογραφία|280x280εσ|Η Μελουζίνη στο μπάνιο της, εικονογραφία 1450-1500 Η Μελουζίνη περιπλανιόταν στα δάση και στη συνέχεια διέσχισε τον Ατλαντικό και έφτασε στο Πουατού. Μια νύχτα, στο δάσος των Κουλομπιέ, ο Ραϊμοντέν Λουζινιάν, περιπλανιόταν περίλυπος γιατί είχε σκοτώσει κατά λάθος τον θείο του, τον κόμη του Πουατιέ, κατά τη διάρκεια ενός κυνηγιού. Η θλίψη του ήταν ανάμικτη με φόβο γιατί ήξερε ότι θα τον κρεμάσουν μόλις μαθαίνονταν τα νέα. Ξαφνικά, γέλια γυναικών τον τράβηξαν από τις σκοτεινές του σκέψεις. Κοντά σε μια πηγή είδε τρεις κοπέλες με εκπληκτική ομορφιά, η μία από τις οποίες ήταν η Μελουζίνη.
Η Μελουζίνη άκουσε την ιστορία του και κατάλαβε ότι αυτός ο νέος θα μπορούσε να είναι αυτός που θα την σώσει από την τρομερή κατάρα που της επέβαλε η μητέρα της, που όριζε ότι κάθε Σάββατο τα πόδια της να μετατρέπονταν σε μια τερατώδη ουρά ερπετού. «Αν συμφωνήσει να με παντρευτεί και να μην με βλέπει ποτέ το Σάββατο στη θλιβερή μου κατάσταση, το ξόρκι θα σπάσει και θα μπορούσα να ζήσω ευτυχισμένη όπως κάθε θνητός», είπε στον εαυτό της.
Με την πιο γλυκιά φωνή της, ανακούφισε τον Ραϊμοντέν και προσφέρθηκε να τον βοηθήσει, να τον αθωώσει και να τον κάνει πολύ ισχυρό άρχοντα, υπό τον όρο ότι θα την παντρευτεί. Επίσης, η νεράιδα του ζήτησε να ορκιστεί ότι ποτέ δεν θα τη δει το Σάββατο και να μην επιδιώξει να μάθει τι μυστικό κρύβει.
Υποταγμένος από την ομορφιά και τη γλυκύτητα της νεράιδας, ο Ραϊμοντέν δεν δίστασε καθόλου και την παντρεύτηκε. Χάρη σ'αυτήν έγινε άρχοντας του Λουζινιάν, κοντά στο Πουατιέ, και ξεκίνησε ο Οίκος των Λουζινιάν. Η Μελουζίνη τήρησε τις υποσχέσεις της και χάρη στις δυνάμεις της νεράιδας που είχε, έχτιζε κάθε βράδυ μεγάλα κτίρια για τον σύζυγό της, μεταξύ των οποίων το κάστρο των Λουζινιάν, κοντά στην πηγή της συνάντησής τους. Η Μελουζίνη απέκτησε δέκα γιους. Οκτώ από αυτούς έφεραν ένα φυσικό ψεγάδι που θύμιζε τη μαγική προέλευσή τους, αλλά το λαμπρό τους πεπρωμένο ήταν εξασφαλισμένο.
Η προδοσία μικρογραφία|320x320εσ|Η ωραία Μελουζίνη, Τζούλιους Χιούμπνερ, 1844 Ο Ραϊμοντέν σεβάστηκε την υπόσχεσή του να μην προσπαθήσει να δει την Μελουζίνη τα Σάββατα μέχρι την ημέρα που ο αδελφός του ήρθε να τον επισκεφθεί.
Αυτός, όταν είδε τη Μελουζίν να αποχωρεί και να διπλοκλειδώνεται σε ένα δωμάτιο, υπέβαλε στον αδελφό του την ιδέα ότι τον πρόδιδε κάθε Σάββατο. Έτσι ο Ραϊμοντέν αποφάσισε να την παρακολουθήσει για να διαλύσει τις αμφιβολίες του.
Ένα Σάββατο πλησίασε στο δωμάτιο, όπου η νεράιδα κλειδωνόταν κάθε εβδομάδα. Με την καρδιά του να χτυπά, ακούμπησε πρώτα το αυτί του στην πόρτα, αλλά άκουσε μόνο τη γλυκιά φωνή της συζύγου του να τραγουδάει. Στη συνέχεια, άνοιξε μια μικρή τρύπα στο ξύλο, χρησιμοποιώντας το στιλέτο του. Μετά από μεγάλο δισταγμό, τόλμησε να ρίξει μια ματιά.
"Κύριε, τι φρίκη! Η γυναίκα μου είναι φίδι! ». Την ίδια στιγμή, η Μελουζίνη είδε την τρύπα στην πόρτα και κατάλαβε ότι ο Ραϊμοντέν την πρόδωσε. Με μάτια γεμάτα δάκρυα, έβγαλε μια απεγνωσμένη κραυγή και πέταξε έξω από το παράθυρο, μεταμορφώθηκε αιώνια σε μια γυναίκα-ερπετό.
Από τότε, λέγεται ότι πετά πάνω από την περιοχή και βγάζει θρηνητικές κραυγές κάθε φορά που τα περιουσιακά της στοιχεία αλλάζουν ιδιοκτησία ή ένα μέλος της γενιάς της πλησιάζει στο θάνατο.
Λογοτεχνία
εναλλ.=|μικρογραφία|320x320εσ|Η Μελουζίνη σαν δράκος στις Πολύ Πλούσιες Ώρες του δούκα του Μπερί Μία από τις πρώτες εμφανίσεις της μορφής της Μελουζίνη στη λογοτεχνία προέρχεται από τον Γκωτιέ Μαπ (1140 - περ. 1210). Στο βιβλίο του Nugis Curialium, ανάμεσα σε άλλες κελτικές ιστορίες, βρίσκεται μία ιστορία με τίτλο Cum dentibus Henno που αναφέρει τη συνάντηση ενός Έννο με τη Μελουζίνη, που έγινε γυναίκα του. Σ' αυτήν την ιστορία, η μητέρα του Έννο ανακαλύπτει το μυστικό της νεράιδας, που μετατρέπεται σε δράκο όταν κάνει το μπάνιο της.
Ο Ζερβαί του Τίλμπουρι αναπτύσσει στο Otia imperialia το θέμα της Μελουζίν, που εμφανίζεται σε ένα μεσαιωνικό όραμα. Το κείμενο χρονολογείται από το 1211-14 και ήταν αφιερωμένο στον Όθωνα Δ' της Αγίας Ρωμαϊκής Αυτοκρατορίας.
Στην πεζογραφία, η πιο διάσημη λογοτεχνική εκδοχή είναι εκείνη του Ιωάννη του Αρράς, στη μυθιστορία του Η ευγενική ιστορία των Λουζινιάν, που προσέφερε στις 7 Αυγούστου 1393 στον Ιωάννη του Μπερί, αδελφό του βασιλιά.
Γύρω στο 1401, ο Κουντρέτ επανέλαβε την ιστορία, σε στίχους αυτή τη φορά, στη Μυθιστορία της Μελυσίν, για τον Ζαν Λαρσεβέκ, άρχοντα του Παρτεναί.
Υπάρχει επίσης μια αναφορά στο μύθο της Μελυσίν στις Πολύ Πλούσιες Ώρες του δούκα του Μπερί (Μάρτιος).
Παραπομπές
Κατηγορία:Οίκος των Λουζινιάν Κατηγορία:Κελτική μυθολογία
Μεγάλο γλωσσικό μοντέλο
Ένα μεγάλο γλωσσικό μοντέλο (LLM - Large Language Model) είναι ένα γλωσσικό μοντέλο που αποτελείται από ένα νευρωνικό δίκτυο με πολλές παραμέτρους (συνήθως δισεκατομμύρια σταθμά ή και περισσότερα), το οποίο εκπαιδεύεται σε μεγάλες ποσότητες κειμένου που δεν έχει επισημανθεί με ετικέτες χρησιμοποιώντας αυτοεπιβλεπόμενη μάθηση. Τα LLM εμφανίστηκαν γύρω στο 2018 και αποδίδουν καλά σε μια μεγάλη ποικιλία εργασιών. Αυτό έχει μετατοπίσει το επίκεντρο της έρευνας για την επεξεργασία φυσικής γλώσσας από το προηγούμενο πρότυπο της εκπαίδευσης εξειδικευμένων εποπτευόμενων μοντέλων για συγκεκριμένες εργασίες..
Ιδιότητες
Αν και ο όρος μεγάλο γλωσσικό μοντέλο δεν έχει επίσημο ορισμό, συχνά αναφέρεται σε μοντέλα βαθιάς μάθησης με αριθμό παραμέτρων της τάξης των δισεκατομμυρίων ή και περισσότερων. Τα LLM είναι μοντέλα γενικού σκοπού τα οποία διακρίνονται σε ένα ευρύ φάσμα εργασιών, σε αντίθεση με το να εκπαιδεύονται για μια συγκεκριμένη εργασία (όπως η ανάλυση συναισθημάτων, η αναγνώριση ονομαστικών οντοτήτων ή η μαθηματική λογική). Η ικανότητα με την οποία επιτελούν εργασίες και το εύρος των εργασιών στις οποίες είναι ικανά, φαίνεται να είναι συνάρτηση της ποσότητας των πόρων (δεδομένα, μέγεθος παραμέτρων, υπολογιστική ισχύς) που τους αφιερώνεται, με τρόπο που δεν εξαρτάται από πρόσθετες καινοτομίες στον σχεδιασμό.
Αν και εκπαιδεύονται σε απλές εργασίες όπως η πρόβλεψη της επόμενης λέξης σε μια πρόταση, τα νευρωνικά γλωσσικά μοντέλα με επαρκή εκπαίδευση και αριθμό παραμέτρων βρέθηκαν να συλλαμβάνουν μεγάλο μέρος της σύνταξης και της σημασιολογίας της ανθρώπινης γλώσσας. Επιπλέον, τα μεγάλα γλωσσικά μοντέλα επιδεικνύουν σημαντική γενική γνώση για τον κόσμο και είναι σε θέση να «απομνημονεύουν» μεγάλο αριθμό γεγονότων κατά τη διάρκεια της εκπαίδευσης. Έχει παρατηρηθεί ότι τα LLM ισχυρίζονται με αυτοπεποίθηση ισχυρισμούς γεγονότων που δεν φαίνεται να δικαιολογούνται από τα δεδομένα εκπαίδευσής τους, ένα φαινόμενο που έχει ονομαστεί «ψευδαίσθηση».
Αναδυόμενες ικανότητες
μικρογραφία| Σε μια σειρά από δείκτες αναφοράς φυσικής γλώσσας που περιλαμβάνουν εργασίες όπως η απάντηση ερωτήσεων, τα μοντέλα δεν έχουν καλύτερες επιδόσεις από την τυχαία επιλογή έως ότου φτάσουν σε μια συγκεκριμένη κλίμακα (στην περίπτωση αυτή, μετρούμενη με υπολογισμό εκμάθησης), οπότε η απόδοσή τους αυξάνεται απότομα. Αυτά είναι παραδείγματα αναδυόμενων ικανοτήτων. Ενώ γενικά οι επιδόσεις των μεγάλων μοντέλων σε διάφορες εργασίες μπορούν να εξαχθούν με βάση τις επιδόσεις παρόμοιων μικρότερων μοντέλων, μερικές φορές τα μεγάλα μοντέλα υφίστανται μια «ασυνεχή αλλαγή φάσης» όπου το μοντέλο αποκτά ξαφνικά σημαντικές ικανότητες που δεν παρατηρούνται στα μικρότερα μοντέλα. Αυτές είναι γνωστές ως «αναδυόμενες ικανότητες» και έχουν αποτελέσει αντικείμενο ουσιαστικής μελέτης. Οι ερευνητές σημειώνουν ότι τέτοιες ικανότητες «δεν μπορούν να προβλεφθούν απλά με την αναγωγή των επιδόσεων των μικρότερων μοντέλων». Αυτές οι ικανότητες μάλλον ανακαλύπτονται παρά προγραμματίζονται ή σχεδιάζονται, σε ορισμένες περιπτώσεις μόνο αφού το LLM έχει αναπτυχθεί και διατεθεί στο ευρύ κοινό. Έχουν περιγραφεί εκατοντάδες αναδυόμενες ικανότητες. Παραδείγματα περιλαμβάνουν την αριθμητική πολλών βημάτων, τη συμμετοχή σε εξετάσεις πανεπιστημιακού επιπέδου, τον εντοπισμό του επιδιωκόμενου νοήματος μιας λέξης, την αλυσιδωτή προτροπή σκέψης, την αποκωδικοποίηση του διεθνούς φωνητικού αλφαβήτου, την αποκρυπτογράφηση των γραμμάτων μιας λέξης, τον εντοπισμό προσβλητικού περιεχομένου σε παραγράφους των Hinglish (συνδυασμός των Χίντι και των Αγγλικών) και τη δημιουργία ενός παρόμοιου αγγλικού ισοδύναμου παροιμιών στα Κισουαχίλι.
Αρχιτεκτονική και εκπαίδευση
Τα μεγάλα γλωσσικά μοντέλα έχουν χρησιμοποιήσει συνηθέστερα την αρχιτεκτονική μετασχηματιστή, η οποία, ήδη από το 2018, έχει γίνει η τυπική τεχνική βαθιάς μάθησης για σειριακά δεδομένα (προηγουμένως, πιο συνηθισμένες ήταν οι αναδρομικές αρχιτεκτονικές, όπως η LSTM). Τα LLM εκπαιδεύονται με μη επιβλεπόμενο τρόπο σε κείμενο που δεν έχει υποσημειωθεί με ετικέτες (unannotated text). Ένας μετασχηματιστής από την αριστερή προς τη δεξιά πλευρά εκπαιδεύεται για να μεγιστοποιήσει την πιθανότητα που αποδίδεται στην επόμενη λέξη στα δεδομένα με βάση τα οποία εκπαιδεύτηκε, λαμβάνοντας υπόψη τα προγενέστερα συμφραζόμενα. Εναλλακτικά, ένα LLM μπορεί να χρησιμοποιήσει έναν αμφίδρομο μετασχηματιστή (όπως στο παράδειγμα του BERT), ο οποίος αναθέτει μια κατανομή πιθανότητας στις λέξεις, δεδομένης της πρόσβασης τόσο στα προηγούμενα όσο και στα επόμενα συμφραζόμενα. Εκτός από το αντικείμενο της πρόβλεψης της επόμενης λέξης ή της «συμπλήρωσης των κενών», τα LLM μπορούν να εκπαιδευτούν σε βοηθητικές εργασίες που δοκιμάζουν την κατανόηση της κατανομής των δεδομένων, όπως η πρόβλεψη επόμενης πρότασης (NSP Next Sentence Prediction), στην οποία παρουσιάζονται ζεύγη προτάσεων και το μοντέλο πρέπει να προβλέψει αν εμφανίζονται δίπλα-δίπλα στο σώμα δεδομένων εκπαίδευσης.
Τα πρώτα LLM εκπαιδεύτηκαν σε σώματα κειμένων που είχαν δισεκατομμύρια λέξεις. Το πρώτο μοντέλο της σειράς GPT της OpenAI εκπαιδεύτηκε το 2018 στο BookCorpus, το οποίο αποτελούνταν από 985 εκατομμύρια λέξεις. Την ίδια χρονιά, το BERT εκπαιδεύτηκε με έναν συνδυασμό του BookCorpus και της αγγλικής Wikipedia, συνολικής έκτασης 3,3 δισεκατομμυρίων λέξεων. Έκτοτε, τα σώματα κειμένων εκπαίδευσης για τα LLM έχουν αυξηθεί κατά τάξεις μεγέθους, φτάνοντας μέχρι και εκατοντάδες δισεκατομμύρια ή τρισεκατομμύρια λεκτικές μονάδες (tokens).
Η εκπαίδευση των LLM είναι πολύ δαπανηρή από υπολογιστική άποψη. Μια μελέτη του 2020 υπολόγισε το κόστος εκπαίδευσης ενός μοντέλου με 1,5 δισεκατομμύρια παραμέτρους (2 τάξεις μεγέθους μικρότερο από την τότε σύγχρονη τεχνολογία) σε 1,6 εκατομμύρια δολάρια. Οι εξελίξεις στο λογισμικό και το υλικό μείωσαν σημαντικά το κόστος, ενώ μια μελέτη του 2023 αναφέρει κόστος εκατοντάδων χιλιάδων δολαρίων για την εκπαίδευση ενός μοντέλου 12 δισεκατομμυρίων παραμέτρων.
Εφαρμογή σε εργασίες downstream
Μεταξύ 2018 και 2020, η συνήθης μέθοδος για την αξιοποίηση ενός LLM για μια συγκεκριμένη εργασία επεξεργασίας φυσικής γλώσσας (NLP) ήταν η λεπτομερής ρύθμιση του μοντέλου με πρόσθετη εκπαίδευση ειδικά για την εκάστοτε εργασία. Στη συνέχεια διαπιστώθηκε ότι πιο ισχυρά LLM, όπως το GPT-3, μπορούν να επιλύουν εργασίες χωρίς πρόσθετη εκπαίδευση μέσω τεχνικών «προτροπής», κατά τις οποίες το πρόβλημα που πρέπει να επιλυθεί παρουσιάζεται στο μοντέλο ως πρόταση κειμένου (text prompt), ενδεχομένως με κάποια παραδείγματα κειμένου παρόμοιων προβλημάτων και των λύσεών τους.
Mικρορυθμίσεις
Η λεπτομερής ρύθμιση είναι η πρακτική της τροποποίησης ενός υπάρχοντος προ-εκπαιδευμένου γλωσσικού μοντέλου με την εκπαίδευσή του (με επίβλεψη) σε μια συγκεκριμένη εργασία (π.χ. ανάλυση συναισθήματος, αναγνώριση ονομαστικών οντοτήτων ή επισήμανση μέρους του λόγου). Είναι μια μορφή μάθησης μεταφοράς. Γενικά περιλαμβάνει την εισαγωγή ενός νέου συνόλου συντελεστών βαρύτητας που συνδέουν το τελικό επίπεδο του γλωσσικού μοντέλου με την έξοδο της επόμενης εργασίας. Οι αρχικοί συντελεστές βαρύτητας του γλωσσικού μοντέλου μπορεί να είναι «παγωμένοι», έτσι ώστε μόνο οι νέοι συντελεστές βαρύτητας που τους συνδέουν με την έξοδο να μαθαίνονται κατά τη διάρκεια της εκπαίδευσης. Εναλλακτικά, οι αρχικοί συντελεστές βαρύτητας μπορεί να λαμβάνουν μικρές ενημερώσεις (ενδεχομένως με παγωμένα τα προηγούμενα στρώματα).
Προτροπή
Στο παράδειγμα της προτροπής, που έγινε γνωστό από το GPT-3, το πρόβλημα που πρέπει να επιλυθεί διατυπώνεται μέσω μιας προτροπής κειμένου, την οποία το μοντέλο πρέπει να επιλύσει παρέχοντας μια ολοκληρωμένη λύση (μέσω εξαγωγής συμπερασμάτων). Στην «προτροπή με λίγα βήματα» (few-shot prompting), η προτροπή περιλαμβάνει ένα μικρό αριθμό παραδειγμάτων παρόμοιων ζευγών («προβλήματος και λύσης»). Για παράδειγμα, μια εργασία ανάλυσης συναισθήματος για τον χαρακτηρισμό του συναισθήματος μιας κριτικής ταινίας θα μπορούσε να ζητηθεί ως εξής: Προς εξέταση: Αυτή η ταινία είναι χάλια. Συναίσθημα: αρνητικό
Προς εξέταση: Αυτή η ταινία είναι φανταστική! Συναίσθημα: θετικό Εάν το μοντέλο δώσει την ένδειξη «θετικό», τότε έχει επιλύσει σωστά την εργασία. Στη μηδενική προτροπή, δεν παρέχονται παραδείγματα επίλυσης. Ένα παράδειγμα μιας προτροπής με μηδενικό αποτέλεσμα για την ίδια εργασία ανάλυσης συναισθήματος θα ήταν: «Το συναίσθημα που σχετίζεται με την κριτική της ταινίας "Αυτή η ταινία είναι φανταστική!" είναι».
Έχει αποδειχθεί ότι οι επιδόσεις των LLMs με λίγες κινήσεις επιτυγχάνουν ανταγωνιστικά αποτελέσματα σε εργασίες εργασίες επεξεργασίας φυσικής γλώσσας (NLP - Natural Language Processing), ξεπερνώντας μερικές φορές τις προηγούμενες προσεγγίσεις λεπτομερούς ρύθμισης με τεχνολογία αιχμής. Παραδείγματα τέτοιων εργασιών NLP είναι η μετάφραση, η απάντηση σε ερωτήσεις, οι εργασίες cloze (όπου μια λέξη λείπει), η αποκρυπτογράφηση λέξεων και η χρήση μιας νέας λέξης σε μια πρόταση. Η δημιουργία και η βελτιστοποίηση τέτοιων προτροπών ονομάζεται μηχανική προτροπών.
Συντονισμός οδηγιών
Ο συντονισμός των εντολών είναι μια μορφή λεπτομερούς ρύθμισης που έχει σχεδιαστεί για να διευκολύνει πιο φυσικές και ακριβείς αλληλεπιδράσεις με μηδενική προτροπή. Δεδομένου ενός κειμένου εισόδου, ένα προ-εκπαιδευμένο γλωσσικό μοντέλο θα παράγει την ολοκλήρωση που ταιριάζει με την κατανομή του κειμένου στο οποίο εκπαιδεύτηκε. Ένα απλοϊκό γλωσσικό μοντέλο που του δίνεται η προτροπή «Γράψτε ένα δοκίμιο σχετικά με τα κύρια θέματα του Άμλετ.» μπορεί να δώσει μια συμπλήρωση όπως «Ποινή καθυστέρησης 10% ανά ημέρα θα εφαρμοστεί σε υποβολές που θα παραληφθούν μετά τις 17 Μαρτίου». Στο συντονισμό εντολών, το γλωσσικό μοντέλο εκπαιδεύεται σε πολλά παραδείγματα εργασιών που διατυπώνονται ως οδηγίες φυσικής γλώσσας, μαζί με τις κατάλληλες απαντήσεις. Στην πράξη έχουν εφαρμοστεί διάφορες τεχνικές για τον συντονισμό οδηγιών. Το πρωτόκολλο InstructGPT του OpenAI περιλαμβάνει επιτηρούμενη λεπτομερή ρύθμιση σε ένα σύνολο δεδομένων από ζεύγη (προτροπή, απάντηση) που δημιουργούνται από ανθρώπους, ακολουθούμενη από ενισχυτική μάθηση από ανθρώπινη ανατροφοδότηση (RLHF), στην οποία μια συνάρτηση ανταμοιβής μαθαίνεται με βάση ένα σύνολο δεδομένων ανθρώπινων προτιμήσεων. Μια άλλη τεχνική, η «αυτο-διδασκαλία», τελειοποιεί το γλωσσικό μοντέλο σε ένα σύνολο εκπαίδευσης παραδειγμάτων τα οποία δημιουργούνται από ένα LLM (που εκκινούν από ένα μικρό αρχικό σύνολο παραδειγμάτων που δημιουργούνται από ανθρώπους).
Σύγχυση
Το βασικότερο εγγενές μέτρο της απόδοσης ενός γλωσσικού μοντέλου είναι η σύγχυσή του σε ένα δεδομένο σώμα κειμένων. Η σύγχυση, η οποία σχετίζεται στενά με τη συνάρτηση απώλειας cross-entropy που χρησιμοποιείται για την εκπαίδευση νευρωνικών γλωσσικών μοντέλων, είναι ένα μέτρο του πόσο καλά ένα μοντέλο είναι σε θέση να προβλέψει το περιεχόμενο ενός συνόλου δεδομένων- όσο μεγαλύτερη είναι η πιθανότητα που το μοντέλο αποδίδει στο σύνολο δεδομένων, τόσο χαμηλότερη είναι η σύγχυση. Επειδή τα γλωσσικά μοντέλα μπορεί να προσαρμόζονται υπερβολικά στα δεδομένα εκπαίδευσής τους, τα μοντέλα αξιολογούνται συνήθως με βάση την σύγχυσή τους σε ένα σύνολο δοκιμών με άγνωστα δεδομένα. Αυτό παρουσιάζει ιδιαίτερες προκλήσεις για την αξιολόγηση μεγάλων γλωσσικών μοντέλων. Καθώς εκπαιδεύονται σε ολοένα και μεγαλύτερα σώματα κειμένων που προέρχονται κυρίως από το διαδίκτυο, καθίσταται όλο και πιο πιθανό τα δεδομένα εκπαίδευσης των μοντέλων να περιλαμβάνουν κατά λάθος τμήματα οποιουδήποτε συνόλου δοκιμής.
Σύνολα δεδομένων για συγκεκριμένες εργασίες και σημεία αναφοράς
Έχει επίσης αναπτυχθεί μεγάλος αριθμός δοκιμαστικών συνόλων δεδομένων και κριτηρίων αξιολόγησης για την αξιολόγηση των δυνατοτήτων των γλωσσικών μοντέλων σε πιο συγκεκριμένες εργασίες. Οι δοκιμές μπορούν να σχεδιαστούν για την αξιολόγηση ποικιλίας ικανοτήτων, συμπεριλαμβανομένων των γενικών γνώσεων, της κοινής λογικής και της επίλυσης μαθηματικών προβλημάτων.
Μια ευρεία κατηγορία συνόλων δεδομένων αξιολόγησης είναι τα σύνολα δεδομένων που απαντούν σε ερωτήσεις, τα οποία αποτελούνται από ζεύγη ερωτήσεων και σωστών απαντήσεων, για παράδειγμα, («Έχουν κερδίσει οι San Jose Sharks το Κύπελλο Stanley;», «Όχι»). Μια εργασία απάντησης ερωτήσεων θεωρείται «ανοικτού τύπου» εάν η προτροπή του μοντέλου περιλαμβάνει κείμενο από το οποίο μπορεί να προκύψει η αναμενόμενη απάντηση (για παράδειγμα, η προηγούμενη ερώτηση θα μπορούσε να συνοδευτεί από κάποιο κείμενο που περιλαμβάνει την πρόταση «Οι Sharks έχουν φτάσει μία φορά στον τελικό του Κυπέλλου Stanley, χάνοντας από τους Pittsburgh Penguins το 2016»). Διαφορετικά, η εργασία θεωρείται «κλειστού τύπου» και το μοντέλο πρέπει να βασιστεί στη γνώση που διατηρείται κατά τη διάρκεια της εκπαίδευσης. Ορισμένα παραδείγματα κοινώς χρησιμοποιούμενων συνόλων δεδομένων για την απάντηση ερωτήσεων περιλαμβάνουν τα TruthfulQA, Web Questions, TriviaQA και SQuAD.
Τα σύνολα δεδομένων αξιολόγησης μπορεί επίσης να έχουν τη μορφή συμπλήρωσης κειμένου, με το μοντέλο να επιλέγει την πιο πιθανή λέξη ή πρόταση για να συμπληρώσει μια προτροπή, για παράδειγμα: «Η Αλίκη ήταν φίλη με τον Μπομπ. Η Αλίκη πήγε να επισκεφθεί το φίλο της, ____».
Έχουν επίσης αναπτυχθεί ορισμένα σύνθετα συγκριτικά πρότυπα (benchmarks) τα οποία συνδυάζουν μια ποικιλία διαφορετικών συνόλων δεδομένων αξιολόγησης και εργασιών. Ενδεικτικά αναφέρονται τα GLUE, SuperGLUE, MMLU, BIG-bench και HELM..
Αντιθετικά κατασκευασμένες αξιολογήσεις
Λόγω του γρήγορου ρυθμού βελτίωσης των μεγάλων γλωσσικών μοντέλων, τα κριτήρια αξιολόγησης έχουν μικρή διάρκεια ζωής, με τα μοντέλα τελευταίας τεχνολογίας να ικανοποιούν γρήγορα τα υπάρχοντα κριτήρια αξιολόγησης, ξεπερνώντας την απόδοση των ανθρώπινων σχολιαστών, οδηγώντας σε προσπάθειες αντικατάστασης ή συμπλήρωσης του κριτηρίου αξιολόγησης με πιο δύσκολες εργασίες.
Ένα άλλο παράδειγμα ενός συνόλου δεδομένων αντιφατικής αξιολόγησης είναι το Swag και ο διάδοχός του, το HellaSwag, συλλογές προβλημάτων στα οποία πρέπει να επιλεγεί μία από πολλές επιλογές για να ολοκληρωθεί ένα κείμενο. Οι λανθασμένες συμπληρώσεις δημιουργήθηκαν με δειγματοληψία από ένα γλωσσικό μοντέλο και φιλτράρισμα με ένα σύνολο ταξινομητών. Τα προβλήματα που προκύπτουν είναι τετριμμένα για τους ανθρώπους, αλλά κατά τη στιγμή που δημιουργήθηκαν τα σύνολα δεδομένων τα γλωσσικά μοντέλα τελευταίας τεχνολογίας είχαν χαμηλή ακρίβεια σε αυτά. Για παράδειγμα:"Βλέπουμε μια πινακίδα γυμναστηρίου. Στη συνέχεια βλέπουμε έναν άνδρα να μιλάει στην κάμερα και να κάθεται και να ξαπλώνει σε μια μπάλα γυμναστικής. Ο άντρας...α) δείχνει πώς να αυξήσετε την αποτελεσματική εργασία άσκησης τρέχοντας πάνω και κάτω μπάλες.β) κινεί όλα τα χέρια και τα πόδια του και δημιουργεί πολλούς μυς.γ) στη συνέχεια παίζει την μπάλα και βλέπουμε μια επίδειξη με γραφικά και φράχτη.δ) εκτελεί καθίσματα ενώ βρίσκεται στην μπάλα και μιλάει."Το BERT επιλέγει το β) ως την πιο πιθανή ολοκλήρωση, αν και η σωστή απάντηση είναι το δ).
Ιωάννης Βιθυνός
Ο Ιωάννης Βιθυνός ήταν διορισμένος από την Οθωμανική Αυτοκρατορία Πρίγκιπας της Σάμου από το 1904 ως το 1906.
Η πολιτική κατάσταση όταν άρχισε η θητεία του ήταν τεταμένη. Την έκανε χειρότερη επαναλαμβάνοντας το ίδιο λάθος που έκαναν και οι προκάτοχοί του: υποστήριξε ένα μόνο κόμμα. Η καταχρήσεις, ληστείες, φόνοι, αντεκδικήσεις και πολιτική διάσπαση ήταν συχνές κατά την διακυβέρνησή του. Τα κόμματα κατηγορούσαν το ένα το άλλο μέσω του Τύπου. Για να βελτιώσει λίγο την κατάσταση, επέβαλε λογοκρισία στον Τύπο.
Κατόπιν ήρθαν οι εκλογές, και τα δύο κόμματα ανταγωνίστηκαν με βία, παρανομίες και ένταση. Το νεοεκλεγέν Κοινοβούλιο κατηγόρησε τον Βιθυνό για τα λάθη των πολιτικών, και τον εκδίωξαν.
Κατηγορία:Ηγεμόνες Σάμου
Σημαία του Ντούμπροβνικ
Η σημαία του Ντούμπροβνικ είναι μία σημαία που χρησιμοποιείται αποκλειστικά από την κροατική πόλη του Ντούμπροβνικ. Η σημαία δημιουργήθηκε και χρησιμοποιήθηκε για πρώτη φορά από τη Δημοκρατία της Ραγούσας.
Η σημαία απεικονίζει τον Άγιο Βλάσιο (, Sveti Vlaho), τον κύριο άγιο του Ντούμπροβνικ, και προστάτη της πόλης.
Ιστορία
Οι διάφορες σημαίες που χρησιμοποιούνταν από τη Δημοκρατία της Ραγούσας έφεραν συνήθως την εικόνα του Αγίου Βλάσιου. Αρχικά η σημαία ήταν λευκή με το κεντημένο σχέδιο του αγίου. Αυτή η ίδια σημαία εμφανίζεται με κόκκινο φόντο το 1667, το έτος του σεισμού, και με μπλε φόντο το 1765.
Το 1765 για πρώτη φορά εμφανίζεται η σημαία συνοδευόμενη από τα γράμματα SB (Santo Biagio) σε μπλε χρώμα. Αυτή η σημαία καταργήθηκε στις 27 Δεκεμβρίου 1807 από τους Γάλλους, αλλά η τοπική κυβέρνηση αγνόησε τη διαταγή και συνέχισε επίσημα να τη χρησιμοποιεί μέχρι τον Ιανουάριο του 1808, όταν τελικά η δημοκρατία διαλύθηκε. Η σημαία αποκαταστάθηκε από την Προσωρινή Κυβέρνηση το 1813 όταν οι Γάλλοι πολιορκήθηκαν από τους Άγγλους, αλλά έχασε την επίσημη ιδιότητά της όταν καταλήφθηκε από τους Αυστριακούς στις 28 Ιανουαρίου 1814. Αυτή η σημαία χρησιμοποιήθηκε στη στεριά ως σημαία της δημοκρατίας και στη θάλασσα από τα πολεμικά πλοία της Δημοκρατίας.
Περιγραφή
Η κύρια σημαία της πόλης του Ντούμπροβνικ, η οποία δημιουργήθηκε και χρησιμοποιήθηκε από την Δημοκρατία της Ραγούσας, παρουσιάζει τον σημαντικότερο άγιο και προστάτη της πόλης Άγιο Βλάσιο, στο κέντρο, με δύο γράμματα του λατινικού αλφαβήτου (το S και το B), αριστερά και δεξιά του αγίου, αντίστοιχα. Τα δύο αυτά γράμματα κίτρινου χρώματος συμβολίζουν τα δύο αρχικά του ονόματος του αγίου στα λατινικά (Sanctus Blasius).
Υπάρχει, επίσης, διαχωριστικό περίγραμμα, ίδιας απόχρωσης του κίτρινου χρώματος με αυτή των γραμμάτων. Αρχικά, η σημαία, όπως προαναφέρθηκε, δε διέθετε γράμματα, αλλά μόνο το κεντημένο σχέδιο του αγίου, και το περίγραμμα.
Πολλές παραλλαγές της κύριας σημαίας παρατηρήθηκαν κατά το πέρασμα του χρόνου, μερικές από τις οποίες υπάρχουν και διασώζονται μέχρι και τη σημερινή εποχή. Το κοινό χαρακτηριστικό, όμως, όλων των σημαιών είναι το γεγονός ότι διατηρούν τη συνηθέστερη αναλογία πλευρών (2:3), ακολουθώντας, έτσι, το πρότυπο πολλών άλλων.
Παραπομπές
Κατηγορία:Σημαίες Κατηγορία:Ντούμπροβνικ
Ξενοδοχείο Ποσειδώνιο
Ιστορία
Ο Σωτήριος Ανάργυρος, Σπετσιώτης στη καταγωγή, αναδείχτηκε κατά το δεύτερο μισό του 19ου αιώνα σε σπουδαίο μεγαλοβιομήχανο καπνού στην Αμερική. Τελικά πούλησε την εταιρία του καθώς η σύζυγός του επιθυμούσε να επιστρέψουν στην Ελλάδα. Έτσι ο επιχειρηματίας χρησιμοποίησε τη μεγάλη περιουσία του προς όφελος της πατρίδας και ιδιαίτερα της γενέτειράς του, των Σπετσών.
Μια από τις σπουδαιότερες ευεργεσίες του Σωτήριου Αναργύρου προς τις Σπέτσες θεωρείται από πολλούς πως ήταν το Ποσειδώνιο, του οποίου τη κατασκευή ανέλαβε ο αρχιτέκτων Παναγιώτης Ζίζηλας το 1911. Το ξενοδοχείο, ένα κατεξοχήν παράδειγμα νεοκλασικής αρχιτεκτονικής του πρώιμου 20ού αιώνα, ήταν βασισμένο στην έμπνευση του ιδίου του Αναργύρου, αλλά σε μεγάλο βαθμό επηρεασμένο από το στύλ Γαλλικής Ριβιέρας και ιδίως των ξενοδοχείων Κάρλτον στις Κάννες (1911) και Νεγκρέσκο (1912) στη Νίκαια. Συνενώθηκε με το προϋπάρχον αρχοντικό του Δημητρίου Γουδή που αποτελεί και το δυτικό του τμήμα (ξεχωρίζει λόγω της ασυμμετρίας του). Εγκαινιάστηκε το καλοκαίρι του 1914, παρουσία και του πρωθυπουργού Ελευθέριου Βενιζέλου, με τον οποίον ο Ανάργυρος διατηρούσε φιλικές σχέσεις.
Το Ποσειδώνιο διέθετε 55 δωμάτια και ήταν το πρώτο ξενοδοχείο στην Ελλάδα με εγκαταστάσεις λουτρών. Λόγω του πολυτελούς του χαρακτήρα και της αρχιτεκτονικής του, συντέλεσε σημαντικά στο όραμα του Αναργύρου οι Σπέτσες να καταστούν ελκυστικές στα Ελληνικά και ξένα ανώτερα κοινωνικά στρώματα. Ειδικά μέχρι και τα μέσα του 20ού αιώνα αλλά και αργότερα το Ποσειδώνιο ήταν από τα πιο κοσμοπολίτικα θέρετρα της Ελλάδας, με τους θαμώνες του να περιλαμβάνουν πολλά επιφανή ονόματα. Εκτός άλλων, από το 1928 οι Σπέτσες είχαν επιλεγεί ως περιφερειακή βάση του Βρετανικού Ναυτικού, τα μέλη του οποίου ενσωματώθηκαν στο πελατολόγιο του ξενοδοχείου.
Η πρώτη ανακαίνιση του κτιρίου έγινε στο διάστημα 1960-1965 ενώ η δεύτερη και πιο πρόσφατη το 2004 με 2009, με έμφαση στη διατήρηση των αρχικών αρχιτεκτονικών του ιδιαιτεροτήτων. Στην τελευταία ανακαίνιση χτίστηκε επίσης ένα δεύτερο καινούργιο κτίριο πίσω από το αρχικό.
Άλλα
Μπροστά από το Ποσειδώνιο βρίσκεται η μεγάλη ομώνυμη πλατεία, στο κέντρο της οποίας δεσπόζει το άγαλμα της ηρωΐδας του '21 Λασκαρίνας Μπουμπουλίνας. Το ορειχάλκινο γλυπτό αποτελεί δημιούργημα της Ναταλίας Μελά και τα αποκαλυπτήρια του πραγματοποιήθηκαν στις 3 Μαρτίου του 1985.
Απέναντι από το ξενοδοχείο βρίσκεται η μοναδική προβλήτα του Νέου Λιμανιού που προορίζεται για ιδιωτικά σκάφη, όπου δεν είναι σπάνιο να δεί κανείς ελλιμενισμένες θαλαμηγούς αξίας πολλών εκατομμυρίων ευρώ.
Παραπομπές
Κατηγορία:Σπέτσες Κατηγορία:Ξενοδοχεία στην Ελλάδα Κατηγορία:Οικογένεια Χατζηαναργύρου
Κυπριακή κρίση των S-300
thumb|right|300px|Συστήματα S-300 παρόμοια με αυτά που πωλήθηκαν στην Κύπρο.
Η κυπριακή κρίση των S-300 (Cypriot S-300 crisis) ήταν μια τεταμένη και ταχέως κλιμακούμενη πολιτική αντιπαράθεση μεταξύ της Κυπριακής Δημοκρατίας και της Δημοκρατίας της Τουρκίας μεταξύ των αρχών του 1997 και των τελών του 1998. Η σύγκρουση πυροδοτήθηκε από την απόφαση της κυπριακής κυβέρνησης να εγκαταστήσει δύο ρωσικής κατασκευής πυραύλους αεράμυνας S-300 στο έδαφός της, προκαλώντας την Τουρκία να απειλήσει με επίθεση ή ακόμη και με ολοκληρωτικό πόλεμο εάν οι πύραυλοι δεν επέστρεφαν στη Ρωσία.